"মূল নিবন্ধ: স্ফটিক ক্ষেত্র তত্ত্ব"

সাধারণভাবে, লিগ্যান্ডসমূহকে ইলেকট্রন দাতা এবং ধাতুসমূহকে ইলেকট্রন গ্রহীতা হিসেবে গণনা করা হয়। কারণ, লিগ্যান্ড এবং কেন্দ্রীয় ধাতু পরস্পরের সাথে বন্ধন যুক্ত থাকে এবং ধাতু ও লিগ্যান্ড প্রত্যেকে একটি করে ইলেকট্রন দানের পরিবর্তে, লিগ্যান্ড একাই উভয় ইলেকট্রন (নিঃসঙ্গ ইলেকট্রন জোড়) দান করে থাকে। এ বন্ধন প্রায়ই আণবিক অরবিটাল তত্ত্বের বিধি অনুযায়ী বর্ণনা করা হয়। হোমো (সর্বোচ্চ দখলকৃত আণবিক অর্বিটাল) প্রধানত লিগ্যান্ডসমূহ বা ধাতু চরিত্রের হতে পারে।

লিগ্যান্ড এবং ধাতব আয়নসমূহের নানা উপায়ে ক্রমবিন্ন্যাস করা যেতে পারে; একটি শ্রেণীবিন্ন্যাস পদ্ধতি লিগ্যান্ডের "দৃঢ়তার" (আরও দেখুন দৃঢ়/কোমল এসিড/ক্ষার তত্ত্ব) উপর দৃষ্টি নিবদ্ধ করে। বিশেষত, ধাতু আয়ন সমূহ নির্দিষ্ট লিগ্যান্ডের সাথে বন্ধন গঠন করে। সাধারণত "দৃঢ়" ধাতু আয়নসমূহ দুর্বল ক্ষেত্র লিগ্যান্ড অপরদিকে "কোমল" ধাতু আয়নসমূহ সবল ক্ষেত্র লিগ্যান্ড পছন্দ করে থাকে। আণবিক অরবিটাল তত্ত্ব অনুসারে, লিগ্যান্ডের হোমো এমন শক্তি যুক্ত হয় যে তা ধাতু অগ্রাধিকারক্রমে লুমো (সর্বনিম্ন অদখলকৃত আণবিক অরবিটাল) কে অতিক্রম করতে পারে। দুর্বল ক্ষেত্র লিগ্যান্ডের সাথে বন্ধন যুক্ত ধাতব আয়ন সমুহ আঊফবাউ নীতি অপরদিকে, সবল ক্ষেত্র লিগ্যান্ডের সাথে বন্ধন যুক্ত জটিলসমুহ হুন্ডের নীতি অনুসরন করে।

ধাতুর সাথে লিগ্যান্ড বন্ধনযুক্ত হওয়ার ফলস্বরূপ এক সেট আণবিক অরবিটাল এর সৃষ্টি হয়, যেখানে ধাতু কে একটি নতুন হোমো এবং লুমো (যেসকল অরবিটাল উৎপাদিত জটিলের বৈশিষ্ট্য ও সক্রিয়তা নির্ধারণ করে) এবং ৫টি নির্দিষ্ট d-অরবিটালসমূহ (যারা ইলেকট্রন দ্বাারা আংশিক বা সম্পূর্ণ পূর্ণ হতে পারে) দ্বারা সনাক্তকরণ করা যায়। একটি অষ্টতলকীয় পরিবেশে ৫টি অধঃপতিত d-অরবিটালসমূহ ২ ও ৩ অরবিটালের সেটে বিভক্ত হয় (বিশদ বিশ্লেষণের জন্য দেখুন স্ফটিক ক্ষেত্র তত্ত্ব)।

এ ২টি d-অরবিটালের মধ্যবর্তী শক্তির পার্থক্যকে স্থিতিমাপের বিভাজন, Δ বলা হয়। Δ এর মাত্রা লিগ্যান্ডের ক্ষেত্র শক্তি দ্বারা নির্ধারিত হয়; সংজ্ঞা অনুযায়ী,সবল ক্ষেত্র লিগ্যান্ড, দুর্বল ক্ষেত্র লিগ্যান্ড অপেক্ষা Δo কে বেশি বৃদ্ধি করতে পারে। লিগ্যান্ডসমূহকে বর্তমানে Δ এর মাত্রা অনুযায়ী সাজানো যেতে পারে (নিম্নোক্ত তালিকা দেখুন)। লিগ্যান্ডসমূহের এ ক্রমবিন্ন্যাস প্রায় সকল ধাতব আয়নের জন্য অপরিবর্তনীয় এবং একে বর্ণালীরসায়ন ধারা বলা হয়।

চতুস্তলকীয় জটিল যৌগের ক্ষেত্রে, d-অরবিটালসমূহ বিপরীত ক্রমে আবার দুটি সেটে বিভক্ত হয়।

d-অরবিটালসমূহের এই দুটি সেটগুলির মধ্যে শক্তির পার্থক্যকে এখন Δ বলা হয়। Δ অপেক্ষা Δ এর মাত্রা ক্ষুদ্রতর। কারণ একটি চতুস্তলকীয় জটিল যৌগে d-অরবিটালসমূহ শুধুমাত্র ৪টি লিগ্যান্ড দ্বারা প্রভাবিত হয় অপরদিকে, একটি অষ্টতলকীয় জটিল যৌগে d-অরবিটালসমূহ ৬টি লিগ্যান্ড দ্বারা প্রভাবিত হয়। যখন সন্নিবেশ সংখ্যা অষ্টতলকীয় বা চতুস্তলকীয় হয় না তখন, উক্ত বিভাজন সঙ্গতিপূর্ণভাবে আরও জটিল হয়ে ওঠে। যদিও অষ্টতলকীয় জটিল যৌগের বৈশিষ্ট্য এবং প্রাপ্ত Δ, লিগ্যান্ডসমূহকে ক্রমবিন্ন্যাস করার লক্ষ্যে সর্বদা মুখ্য বিষয় হিসেবে বিবেচিত হয়।

কেন্দ্রীয় পরমাণুতে (যা লিগ্যান্ডের “শক্তি” দ্বারা নির্ধারিত হয়) d-অরবিটালসমূহের সুবিন্যস্ততা উৎপাদিত জটিলের সমস্ত বৈশিষ্ট্যগুলির উপর শক্তিশালী প্রভাব রাখে। উদাহরণস্বরূপ, d-অরবিটালসমূহের মধ্যবর্তী শক্তির পার্থক্য, একটি ধাতব জটিলের আলোক শোষণ বর্ণালীর উপর শক্তিশালী প্রভাব ফেলে। প্রমাণিত হয়েছে যে, উল্ল্যেখযোগ্য ৩টি d-অরবিটাল বৈশিষ্ট্য সহিত একটি যোজ্যতা ইলেক্ট্রন পূর্ণ অরবিটাল বর্ণালীতে (UV- দৃশ্যমান পরিসীমা), ৪০০-৮০০ ন্যানোমিটার অঞ্চলের আলো শোষণ করতে পারে। এসকল ইলেক্ট্রন (অর্থাৎ, আলোর প্রভাবে উত্তেজিত ইলেক্ট্রনের এক অরবিটাল হতে অন্য অরবিটালে গমন) দ্বারা আলোর (যা আমরা রঙ হিসেবে বিবেচনা করি) পরিশোষণ ধাতব জটিলের গ্রাউন্ড স্টেট এর সাথে পরস্পর সম্বন্ধ যুক্ত হতে পারে, যা লিগ্যান্ডসমূহের বন্ধন বৈশিষ্ট্যের ওপর দৃষ্টিচারণ করে। তানাবে-সুগানো রেখাচিত্রে, লিগ্যান্ডের ক্ষেত্র-শক্তির একটি ফাংশন হিসাবে, d- অরবিটালসমূহের (আপেক্ষিক) শক্তির আপেক্ষিক পরিবর্তন বর্ণনা করা হয়েছে।

দুর্বল শক্তি বিশিষ্ট লুমো থাকে এমন লিগ্যান্ডসমূহের ক্ষেত্রে, উক্ত অরবিটালসমূহ বন্ধন গঠনেও অংশগ্রহণ করে। ব্যাক-বন্ডিং নামক একটি প্রক্রিয়া দ্বারা,নির্দিষ্ট নিয়ম অনুযায়ী ইলেকট্রন ঘনত্বকে পুঃনরায় লিগ্যান্ডকে ফিরিয়ে দেয়ার মাধ্যমে ধাতু-লিগ্যান্ড বন্ধন আরও স্থিতিশীল করা যায়। এ ক্ষেত্রে, পূর্ণ ও কেন্দ্রীয়-পরমাণুবিশিষ্ট একটি অরবিটাল, একটি (সন্নিবেশিত) লিগ্যান্ডের লুমোকে ইলেক্ট্রন ঘনত্ব দান করে। কার্বন মনোক্সাইড, ব্যাক- ডোনেশনের মাধ্যমে একটি ধাতুর সাথে একটি লিগ্যান্ডের বন্ধনযুক্ত হওয়ার একটি উৎকৃষ্ট উদাহরণ। আবার, পাই- প্রতিসাম্যের নিম্ন-শক্তিপূর্ণ অরবিটালবিশিষ্ট লিগ্যান্ডসমূহ পাই- দাতা হিসেবে দায়িত্ব পালন করতে পারে।

ভারী লিগ্যান্ড
সবল ক্ষেত্র এবং দুর্বল ক্ষেত্র লিগ্যান্ডসমূহ
সেতু গঠনকারী লিগ্যান্ড
বাইনিউক্লিয়েটিং লিগ্যান্ড